Арсенал победи Селтик с 2:0 в Глазгоу - Телевизия Европа
Арсенал победи Селтик с 2:0 в Глазгоу
Арсенал почти си осигури участието в груповата фаза на Шампионската лига след ценна победа с 2:0 като гост на Селтик в първи плейофен мач. Топчиите контролиха събитията на терена през цялото време, но имаха доста късмет при отбелязването и на двата гола.
Първата част премина без големи опасности и пред двете врати до 42-та мин, когато Арсенал получи право да изпълни пряк-свободен удар фронтално срещу Боруц. Зад топката застана Робин Ван Перси, който чукна към Фабрегас. Испанецът стреля силно, но шутът му се удари в гръба Уилиям Галас и не остави никакви шансове на Боруц.
След почивката на терена отново преобладаваха физическите единоборства пред техничния футбол, но макар и този стил да не допада особено на Арсен Венгер, неговите момчета се поздравиха с втори гол аванс, след като Гари Кордуел си вкара автогол. В 71-та мин капитанът на Селтик протегна крак за да избие центриране на Клиши но вместо това запрати топката право във вратата си. До края шотландците не стигнаха до нито едно чисто положение за гол, но вместо това наритаха сериозно играчите на Арсенал, което видимо ядоса Арсен Венгер.
Ако Арсенал не допусне изненада в реванша, тимът ще се включи в груповата фаза на Шампионската лига за 12-та поредна година.